## Pravilnik o programu i polaganju ispita za poreznog savjetnika

### NN 54/2001 (14.6.2001.), Pravilnik o programu i polaganju ispita za poreznog savjetnika

# ministarstvo financija

if !supportEmptyParas endif

874

Na temelju članka 32. Zakona o poreznom savjetništvu (»Narodne novine«
br. 127/00, dalje: Zakon), ministar financija donosi

## PRAVILNIK

### O prOGRAMU I POLAGANJU ISPITA ZA POREZNOG SAVJETNIKA

I. opĆe odredbe

Članak 1.

Ovim se Pravilnikom
propisuje program za polaganje ispita za zvanje poreznog savjetnika, način
prijave ispita, rad ispitnog povjerenstva, način ispitivanja, ocjenjivanje,
izdavanje odobrenja, vođenje evidencije o ispitu, visinu naknade troškova i
druga pitanja u svezi s polaganjem ispita za poreznog savjetnika.

Članak 2.

Ispit za poreznog
savjetnika polaže se pred Ispitnim povjerenstvom po programu propisanom ovim
Pravilnikom.

II. PROGRAM ISPITA ZA POREZNOG SAVJETNIKA

Članak 3.

Ispit za poreznog savjetnika polaže se iz predmeta:

1. Osnove poreznog
sustava, porezne politike i financijsko izravnanje,

2. Porezno pravo u
Republici Hrvatskoj,

3. Izravni porezi,

4. Neizravni porezi,

5. Računovodstvo,
financijski izvještaji i revizija,

6. Osnove financijskog
sustava Republike Hrvatske,

7. Pravo trgovačkih društava,

8. Subjekti porezno
pravnog odnosa (ostali).

Članak 4.

(1) Pravne izvore za
polaganje ispita čine i podzakonski propisi koji se odnose na primjenu
pojedinih Zakona i sve izmjene i dopune propisa do dana prijavljivanja ispita
koji čine ispitnu materiju.

(2) Popis ispitne literature
za polaganje ispita daje se u prilogu ovoga Pravilnika i čini njegov sastavni
dio.

III. ISPITNO POVJERENSTVO

Članak 5.

(1) Ispitno povjerenstvo ima
predsjednika i sedam članova. Predsjedniku i članovima Ispitnog povjerenstva
određuju se zamjenici. Na zamjenike članova ispitnog povjerenstva odgo­varajuće
se primjenjuju sve odredbe Zakona i ovoga Pravilnika.

(2) Ispitno povjerenstvo
imenuje ministar financija iz redova osoba koje imaju odgovarajuće radno
iskustvo ili su se istakle znanstvenim i stručnim radom iz predmeta koje
ispituju.

(3) Predsjednik povjerenstva
imenuje se iz reda ispitivača iz poreznihpredmeta.

(4) Ispitno
povjerenstvo ima tajnika za
obavljanje administrativnih poslova. Tajniku Ispitnog povjerenstva određuje se
zamjenik.

(5) Administrativni poslovi za Ispitno povjerenstvo obavljaju se u
Ministarstvu financija.

(6) U rješenju o imenovanju
predsjednika i članova Ispitnog povjerenstva određuje se koje će predmete
ispitivati predsjednik i članovi te njihovi zamjenici.

(7) Tajnik i njegov zamjenik
imenuju se iz reda službenika Ministarstva financija.

Članak 6.

(1) Predsjednik Ispitnog
povjerenstva odgovoran je za zakonito provođenje stručnog ispita.

(2) Predsjednik, članovi i
tajnik Ispitnog povjerenstva imaju pravo na nagradu za rad u Ispitnom
povjerenstvu.

(3) Visinu nagrade iz stavka
1. ovoga članka posebnom odlukom određuje ministar financija.

(4) Troškove rada Ispitnog
povjerenstva snosi kandidat za poreznog savjetnika.

IV. PRIJAVA ISPITA

Članak 7.

(1) Prijavu za pristupanje ispitu za poreznog savjetnika može podnijeti
osoba (dalje: kandidat), koja ispunjava opće i posebne uvjete iz članka 8. i 9.
Zakona.

(2) Radnim iskustvom na
poreznim poslovima, u smislu članka 9. stavka 1. točke 1. Zakona, razumijeva se
rad na poslovima koji uključuju poznavanje i primjenu poreznih propisa, kao što
su poslovi obračuna poreznih obveza i podnošenja poreznih prijava, vođenje
upravnih postupaka u svezi poreznih pitanja, održavanje nastave (predavanja) iz
poreznih predmeta i objavljivanje znanstvenih i stručnih radova iz područja
poreza i drugi poslovi koji se po smislu mogu smatrati radom na poreznim
poslovima.

(3) Uz prijavu za polaganje ispita prilažu se i sljedeće isprave:

1.  Ovjerena preslika diplome o
završenom fakultetu,

2.  Dokaz o prebivalištu na
teritoriju Republike Hrvat­ske,

3.  Dokaze o ispunjavanju uvjeta o
radnom iskustvu,

4.  Potvrdu o ispunjavanju
zdravstvenih uvjeta za državnog službenika,

5.  Izjavu da nije kažnjen za
kaznena djela protiv imovine, protiv sigurnosti platnog prometa i poslovanja,
protiv pravosuđa, protiv vjerodostojnosti isprava te protiv službene dužnosti,
i to za vrijeme od pet godina po pravomoćnosti presude kojom je osuđen, s time što
se u to vrijeme ne računa vrijeme provedeno na izdržavanju kazne ili da protiv
njega nije izrečena mjera sigurnosti zabrane obavljanja zanimanja koje je u
potpunosti ili djelomično obuhvaćeno predmetom poreznog savjetništva.

(4) Uz prijavu za pristupanje
ispitu kandidat plaća pristupninu od 300,00 kuna na račun Porezne uprave broj:
30102 – 637 – 5491, za pokriće troškova provjere i obrade prijave za polaganje
ispita, a pristupnina nije naknada za polaganje ispita. Kandidatu koji ne
ispunjava uvjete ili ne pristupi ispitu, pristupnina se ne vraća.

(5) Prijava sa pripadajućim ispravama iz stavka 3. ovoga članka
dostavlja se tajniku Ispitnog povjerenstva u Ministarstvu financija, Zagreb,
Katančićeva 5.

V. Rokovi i vrijeme polaganja
ispita

Članak 8.

(1) Rokove za polaganje
ispita određuje rasporedom pred­sjednik Ispitnog povjerenstva.

(2) Prijavljene kandidate za
polaganje ispita Ispitno povjerenstvo mora obavijestiti o danu i mjestu
polaganja ispita ili o neispunjavanju uvjeta za pristupanje ispitu najmanje
petnaest dana prije roka određenog za polaganje ispita.

(3) Ispit će se održati u
zakazanom roku ako ispitu pristupi najmanje četiri kandidata. U jednom ispitnom
roku Ispitno povjerenstvo ispitat će najviše deset kandidata. Ako se za jedan
ispitni rok prijavi više od deset kandidata, kandidati koji ne budu obuhvaćeni
u roku za koji su se prijavili, bit će ispitani u sljedećem roku (rokovima), po
kronološkom redu po kojemu su zaprimljene njihove prijave za ispit.

(4) Kandidat koji dobije
obavijest da može pristupiti ispitu mora uplatiti naknadu od 6.700,00 kuna za
polaganje ispita na račun Porezne uprave broj: 30102 – 637 – 5491. Možebitni
ostatak novca nakon podmirenja troškova u svezi provedbe poslova utvrđenih ovim
Pravilnikom, uplatit će se Komori poreznih savjetnika nakon njenog osnutka.

(5) Kandidat koji je podnio
prijavu može odustati od ispita ili odgoditi polaganje ispita najkasnije osam
dana prije roka za polaganje ispita.

(6) Kandidatu koji odustane
od ispita vraćaju se isprave koje je podnio uz prijavu za polaganje ispita.

(7) Kandidatu koji želi
odgoditi ispit, ispit se može odgoditi najdulje do prvog sljedećeg ispitnog
roka. Ako kandidat ne pristupi ispitu sljedećeg ispitnog roka, smatrat će se da
je odustao od polaganja ispita i vratit će mu se isprave koje je priložio uz
prijavu za ispit.

(8) Kandidatu koji nije u
roku od iz stavka 6. ovoga članka odgodio ili odustao od polaganja ispita, ne
vraća se uplaćena naknada.

(9) Kandidatu koji nije položio
ispit, vraćaju se isprave koje je priložio uz prijavu za polaganje ispita.

VI. POLAGANJE ISPITA

Članak 9.

Ispit se polaže u Ministarstvu financija.

1. Ocjenjivanje

Članak 10.

(1) Ispiti i sjednice Ispitnog povjerenstva nisu javni.

(2) Uspjeh na ispitu ocjenjuje se prema rezultatu iz svakog predmeta,
pisanog i usmenog dijela, s ocjenom »položio« ili »nije položio«.

(3) Konačna ocjena o ispitu utvrđuje se nakon provedenog usmenog dijela
ispita. O uspjehu kandidata odlučuje Ispitno povjerenstvo većinom glasova.

(4) Rezultat ispita priopćuje se kandidatu po završetku ispita. Diploma
o položenom ispitu dostavlja se kandidatu najkasnije u roku od mjesec dana od
polaganja zadnjeg ispitnog predmeta.

(5) Diplomu o položenom ispitu potpisuje predsjednik Ispitnog
povjerenstva.

(6) Diploma o položenom ispitu mora sadržavati najmanje sljedeće
podatke: naziv diploma, ime i prezime kandidata, potvrdu da je kandidat položio
ispit za zvanje poreznog savjetnika i nadnevak kada je ispit položen.

2. Provedba ispita

Članak 11.

(1) Ispit se sastoji iz dva dijela, pisanog i usmenog.

(2) Ispitne zadatke
sastavljaju članovi ispitnog povjerenstva. Ispitni zadaci moraju se čuvati u
tajnosti.

(3) Pisani dio ispita sastoji
se od tri testa koja se rade pod nadzorom. Pisani dio ispita polaže se iz
predmeta navedenih u članku 3. točki 2., 3., 4. i 5. ovoga Pravilnika.

(4) Kandidati potpisuju riješene
testove.

(5) Usmeni dio ispita polažu
kandidati koji su položili pisani dio ispita – testove.

(6) Kandidat koji nije
zadovoljio na pismenom dijelu iz jednog predmeta ne može pristupiti usmenom
dijelu ispita iz tog pred­meta. Kandidat čiji je pisani dio ispita ocijenjen s
ocjenom »položio«, ne zadovolji na usmenom dijelu ispita, smatra se da nije
položio taj predmet.

(7) Kandidat koji na ispitu
ne pokaže zadovoljavajući rezultat iz jednog predmeta, može polagati popravni
ispit samo iz toga predmeta. Popravni ispit može se polagati najviše dva puta.
Rokovi za polaganje popravnog ispita ne mogu biti kraći od jednog mjeseca niti
dulji od šest mjeseci.

(8) Kandidat koji u roku iz
stavka 7. ovoga članka ne pristupi polaganju popravnog ispita ili na popravnom
ispitu ne zadovolji, može ponoviti ispit najranije u roku od šest mjeseci.

(9) Smatra se da je kandidat
položio ispit ako je na testovima i na usmenom dijelu ispita postigao ocjenu
»položio«.

3. Nadzor pri provedbi ispita

Članak 12.

(1) Pismeni dio ispita provodi se pod nadzorom najmanje dva člana
Ispitnog povjerenstva.

(2) Osobe koje nadgledaju
ispit, na dan ispita utvrđuju osobne podatke nazočnih ispitanika, prije uručenja
zadataka, ozna­čavaju početak i završetak ispita, te određuju koja se pomagala
mogu koristi pri rješavanju zadataka.

(3) Kandidat koji se služi
nedopuštenim pomagalima ili kakvim drugim pokušajima prijevare udaljit će se s
ispita.

(4) Na kraju ispita kandidati
moraju predati primljene testove s rješenjima čak i ako su nedovršeni.

(5) Kandidati se moraju
ravnati prema uputama osoba koje nadgledaju ispit, a koje se odnose na ponašanje
za vrijeme ispita.

(6) Kandidat koji je udaljen
s ispita zbog neprimjerenog ponašanja ne može pristupiti ispitu najmanje godinu
dana nakon toga.

4. Odustajanje od ispita

Članak 13.

(1) Kandidat može odustati od ispita prije početka ispita ili u tijeku
ispita.

(2) Ako kandidat odustane od polaganja tijekom ispita, smatrat će se da
ispit nije položio.

(3) Kandidat koji je trebao pristupiti ispitu a nije pristupio, smatrat će
se da ispit nije položio.

5. Protokol o ispitu rezultat
ispita

Članak 14.

O ispitu se mora napisati
protokol iz kojeg će biti razvidni sljedeći podaci:

1. Nadnevak,

2. Ime i prezime kandidata,

3. Rezultat postignut na
usmenom ispitu i ukupni rezultat ispita,

4. Posebne napomene.

6. Odobrenje za rad

Članak 15.

(1) Kandidatu koji je položio ispit izdaje se odobrenje za rad poreznog
savjetnika. Odobrenje izdaje Ministarstvo financija a uručuje se na svečani način
najkasnije u roku od dva mjeseca od dana položenog ispita.

(2) Odobrenje za rad poreznog savjetnika potpisuju ministar financija.

Članak 16.

Evidenciju o položenim ispitima i izdanim odobrenjima za rad vodi tajnik
Ispitnog povjerenstva.

VII. PRIJELAZNE I ZAVRŠNE ODREDBE

Članak 17.

Ovaj Pravilnik stupa na snagu
osmoga dana nakon objave u »Narodnim novinama«.

Klasa:
410-01/01-01/489

Urbroj:
513-07/01-1

Zagreb, 8. lipnja 2001.

Ministar financija
**dr. Mato Crkvenac,** v. r.

U skladu s odredbom članka 4.
stavka 2. ovoga Pravilnika, daje se

POPIS ISPITNE LITERATURE
ZA POLAGANJE ISPITA ZA POREZNOG SAVJETNIKA

po ispitnim predmetima:

1. OSNOVE POREZNOG SUSTAVA, POREZNE
POLITIKE I FINANCIJSKO IZRAVNANJE

l Jelčić
Barbara – JAVNE FINANCIJE – dio II. i glava III. dijela IV. RRiF, Zagreb 2001.
godine

2. POREZNO PRAVO U REPUBLICI HRVAT­S­KOJ

l Zakon o
poreznoj upravi,

l Opći porezni
zakon,

l Zakon o općem
upravnom postupku,

l Zakon o
upravnim sporovima,

l Odabrani dijelovi Zakona o obveznim odnosima:

-
zastupanje i punomoć – čl. 84. - 94.

-
nevažnost ugovora - čl. 103. - 117.,

-
prekomjerno oštećenje i zelenaški ugovor - čl. 139. - 141.,

-
pobijanje dužnikovih radnji i pravo zadržanja - čl. 280. - 289.,

-
ispunjenje obveze - čl. 296.- 298.,

-
uračunavanje ispunjenja - čl. 312. - 313.,

-
prijeboj (kompenzacija) - čl. 336. - 343.,

-
otpust duga - čl. 344. - 347.,

-
obnova (novacija) - čl.348. - 352.

-
sjedinjenje (konfuzija) - čl. 353.

-
zastara - čl. 360. - 393.

-
solidarnost dužnika - čl. 414. - 423.

-
cesija i posebni slučajevi ustupanja – čl. 436. - 453.

-
jamstvo - 997. - 1019.

l Odabrani dijelovi Ovršnog zakona:

-
osnovne odredbe - čl. 1. - 14.,

-
ovršna i vjerodostojna isprava - čl. 20. - 28.,

-
prigovor treće osobe - čl. 55. - 57.,

-
ovrha na nekretnini - čl. 74. - 99.,

-
ovrha na pokretninama - čl. 126. - 143.,

-
ovrha na novčanoj tražbini - čl. 150. - 155.,

-
prisilna ovrha –180. - 182.,

-
ovrha na dionici - čl. 195. - 198.,

-
osiguranje - čl. 253. - 260., čl. 267. i 268.,

-
osiguranje prijenosom vlasništva i prijenosom prava – čl. 274. - 278.

- osiguranje
prethodnim mjerama i privremene mjere-čl. 283. - 303.

l Odabrani dijelovi Stečajnog zakona:

-
stečajni razlozi i osnovne postupovne odredbe - čl. 4. -14.

-
prijedlog za otvaranje stečajnog postupka – čl. 39. - 52.

-
pravo glasa - čl. 59.

-
stečajna masa i stečajni vjerovnici, izlučna prava, razlučna prava - čl. 67. -
87.

-
pobijanje pravnih radnji stečajnog dužnika – čl. 127. - 144.

-
namirenje stečajnih dužnika - čl. 173. - 195.

- međunarodni
stečaj – čl. 301. - 317.

l Zakon o poreznom savjetništvu.

3. IZRAVNI POREZI

l Zakon o
porezu na dobit,

l Zakon o
porezu na dohodak.

4. NEIZRAVNI POREZI

l Zakon o
porezu na dodanu vrijednost,

l Zakon o
porezu na promet nekretnina,

l Zakon o
posebnom porezu na naftne derivate,

l Zakon o posebnom
porezu na pivo,

l Zakon o
posebnom porezu na alkohol,

l Zakon o
posebnom porezu na bezalkoholna pića,

l Zakon o
posebnom porezu na osobne automobile, ostala motorna vozila, plovila i
zrakoplove,

l Zakon o
posebnom porezu na duhanske proizvode,

l Zakon o
posebnom porezu na kavu,

l Zakon o
posebnom porezu na luksuzna dobra,

l Zakon o
financiranju jedinica lokalne uprave i samouprave,

l Zakon o
igrama na sreću.

5. RAČUNOVODSTVO, FINANCIJSKI IZVJEŠ­TA­JI I REVIZIJA

l Zakon o računovodstvu
i Međunarodni računo­vod­stveni standardi 2000 – prijevod,

l Zakon o
reviziji,

l Zakon o državnoj
reviziji,

6. OSNOVE FINANCIJSKOG SUSTAVA

l Odabrani
dijelovi Zakona o platnom prometu u zemlji čl. 1. – 38. i čl. 56. – 62.,

l Odabrani
dijelovi Zakona o vrijednosnim papirima: čl. 1. – 4., čl. 12., čl. 15. – 61. i čl.
81. – 98.

l Odabrani
dijelovi Zakona o bankama: čl. 1. – 38. i čl. 52. – 75.

l Odabrani
dijelovi zakona o Hrvatskoj narodnoj banci: čl. 1. –31. i čl. 50. – 53.

7. PRAVO TRGOVAČKIH DRUŠTAVA

l Zakon o
trgovačkim društvima (čl. 68-72, 78-79, 81, 85-89, 94-96, 113-157, 583-585,
590-593, 599-601, 604-605, 609),

l Zakon o
zadrugama.

8. SUBJEKTI POREZNO-PRAVNOG ODNOSA (OS­­TALI)

l Zakon o
obrtu,

l Zakon o
ustanovama,

l Zakon o
zakladama i fundacijama,

l Zakon o udrugama.

P.S.:

Prijave za polaganje ispita mogu se slati nakon stupanja na snagu ovoga
Pravilnika, a prvi ispitni rokovi bit će u listopadu 2001.

if !supportEmptyParas endif

if !supportEmptyParas endif

Pravilnik, NN 54/2001-874